nvidia/miracl-vision huggingface dataset:
కాశీం

చింతకింది కాశీం. తెలంగాణ ప్రాంతానికి చెందిన విప్లవకవి, సాహిత్య విమర్శకులు. వృత్తిరీత్యా తెలుగు శాఖ, ఉస్మానియా విశ్వవిద్యాలయం లో ఆచార్యులు. ప్రస్తుతం ఆర్ట్స్ అండ్ సోషల్ సైన్సెస్ కళాశాల ప్రధానాచార్యులుగా బాధ్యతలు నిర్వర్తిస్తున్నారు. విప్లవ రచయితల సంఘంలో క్రియాశీల బాధ్యులు. తెలంగాణ ఉద్యమంలోనూ గణనీయమైన పాత్ర పోషించారు. ఊరూరా తన ఉపన్యాసాలతో ఉద్యమానికి ఊపిరి పోశారు. అతను సైద్ధాంతిక రాజకీయ విశ్లేషణలనందించిన మేథావి, వక్త. నాగర్ కర్నూల్ జిల్లాలోని అచ్చంపేట ప్రాంతానికి చెందిన నిరుపేద దళిత కుటుంబంలో జన్మించారు. విప్లవం ద్వారా సామాజిక మార్పు సాధ్యమనే దృక్పథంతో ప్రజాస్వామిక తెలంగాణను కోరుకున్నారు. అతను సంపాదకత్వం వహిస్తున్న "నడుస్తున్న తెలంగాణ" మాసపత్రిక తెలంగాణలో బలమైన ప్రతిపక్ష గొంతుగా నిలిచింది. కాశీం మొదట్లో హైదరాబాద్లోని ఆంధ్ర సారస్వత పరిషత్లో తెలుగు ఆచార్యులుగా పనిచేశారు
నేత్ర వైద్యము

నేత్ర వైద్యము అనేది కంటి యొక్క అనాటమీ, ఫిజియాలజీ, వ్యాధుల వ్యవహారాలను నిర్వహించే వైద్య శాస్త్రం యొక్క శాఖ. కంటి (నేత్ర) వైద్యుడు కంటి దృష్టి సంరక్షణలో నైపుణ్యం కలిగిన వైద్య లేదా ఆస్టియోపతిక్ వైద్యుడు. నేత్ర ( కంటి ) వైద్య నిపుణులు 12 నుండి 13 సంవత్సరాల శిక్షణ విద్యను అభ్యసిస్తారు . వైద్య విద్యను ఒక విద్యార్థి నాలుగు సంవత్సరాలు, తరువాత కనీసం ఎనిమిది సంవత్సరాల అదనపు వైద్య శిక్షణ ఉంటుందిదీనితో శస్త్రచికిత్సలను అభ్యసించడానికి అర్హత పొందుతాడు . ఈ అధునాతన శిక్షణ ఆప్టోమెట్రిస్టులు, ఆప్టిషియన్ల కంటే నేత్ర వైద్యులు విస్తృతమైన పరిస్థితులను నిర్ధారించడానికి, చికిత్స చేయడానికి అనుమతిస్తుంది. నేత్ర వైద్యుడు అన్ని కంటి వ్యాధులను గుర్తించి, కంటి శస్త్రచికిత్సలు చేస్తాడు, దృష్టి సమస్యలను సరిచేయడానికి కళ్ళజోడు, కాంటాక్ట్ లెన్స్‌లను సూచిస్తాడు. కంటి వ్యాధులు, దృష్టి లోపాలకు కారణాలు, నివారణలపై శాస్త్రీయ పరిశోధనలో చాలా మంది నేత్ర వైద్య నిపుణులు పాల్గొంటారు. కొన్నిసార్లు కంటికి నేరుగా సంబంధం లేని ఇతర ఆరోగ్య సమస్యలను నేత్ర వైద్యులుగుర్తించగలరు,, ఆ రోగులను చికిత్స కోసం సరైన వైద్య వైద్యుల వద్దకు పంపవచ్చును. కంటి సమస్యలు, సంరక్షణ నేత్ర వైద్య నిపుణులు శిక్షణ పొందుతుండగా, కొంతమంది నేత్ర వైద్య నిపుణులు వైద్య, శస్త్రచికిత్స కంటి సంరక్షణ యొక్క వాటిలో మరింత ప్రత్యేకత కలిగి ఉన్నారు. ఈ వ్యక్తిని ప్రత్యేక నిపుణుడు ( స్పెషలిస్ట్) అంటారు. వీరు సాధారణంగా గ్లాకోమా, రెటినా, కార్నియా, పీడియాట్రిక్స్, న్యూరాలజీ, ఓక్యులో-ప్లాస్టిక్ సర్జరీలు వంటి ప్రధాన ప్రాంతాలలో ఒకటి లేదా రెండు సంవత్సరాల అదనపు, మరింత శిక్షణను (ఫెలోషిప్ అని పిలుస్తారు) పూర్తి చేస్తారు. ఈ అదనపు శిక్షణతో కంటి వైద్య భాదితులకు సరియిన విధముగా కంటి సంరక్షణలో ప్రజలకు ఆరోగ్యమును అందించగలరు  భారతదేశములో 10+2 తరగతుల తర్వాత కోర్సులు నేత్ర విద్యను అభ్యసించడానికి M
టైపురైటర్

టైపురైటర్ అనేది టైపు చేస్తున్నప్పుడే అప్పటికప్పుడే కాగితం మీద అక్షరాలను ముద్రించే ఒక మెకానికల్ లేదా ఎలక్ట్రోమెకానికల్ యంత్రం. దీనిని 1868లో అమెరికాకు చెందిన క్రిస్టఫర్ లాథమ్‌ షోల్స్ కనిపెట్టాడు. టైపురైటర్ లో ఒక కీబోర్డు ఉంటుంది. ఈ కీబోర్డు అనేక కీలను కలిగి ఉంటుంది. ఒక్కొక్క కీ, ఒక్కొక్క అక్షరానికి సంబంధించిన అచ్చును కలిగి ఉంటుంది. కీబోర్డులోని ఏదైన కీని నొక్కినప్పుడు ఆ కీకి అనుసంధానించబడిన అక్షరపు అచ్చు వెళ్లి టైపురైటర్ లో ముద్రణ కోసం కాగితం ఉంచే చోట గుద్దుతుంది, అచ్చుకి కాగితానికి మధ్య ఇంకు కలిగిన రిబ్బన్ ఉంటుంది కాబట్టి కాగితంపై గుద్దిన అక్షరపు అచ్చు ముద్ర పడుతుంది. ఒకేసారి రెండు లేదా అంతకు ఎక్కువ కాపీలు కావాలనుకున్నప్పుడు కార్బన్ పేపర్ లను ఉపయోగిస్తారు. మొదటి పేపరుపై అచ్చు బాగా గుద్దుకుంటుంది, రిబ్బన్ ఇంక్ బాగా అంటుకుంటుంది కాబట్టి మొదటి పేపర్ లోని అక్షరాలు బాగా కనిపిస్తాయి. మొదటి పేపరు కింద కార్బన్ పేపరు ఉంచి దాని కింద మరొక పేపరు ఉంచినట్లయితే ఒకేసారి రెండు కాపీలు తయారవుతాయి. ఒకేసారి ఎక్కువ కాపీలు కావాలని ఎక్కువ కార్బన్ పేపర్లను ఉపయోగించినట్లయితే అచ్చు ఒత్తిడి ప్రభావం తక్కువగా ఉన్న పేపర్లపై అక్షరాలు బాగా కనిపించవు. టైపురైటరు ద్వారా తీసే పేపర్లపై అక్షరాలు బాగా కనిపించాలంటే రిబ్బన్ పై ఇంక్ తగ్గినప్పుడు కొత్త రిబ్బనులు వేసుకోవాలి. టైపురైటర్‌లో అచ్చు ఒకేచోట పడుతూ ఉంటుంది, కాని టైపురైటర్ పేపర్ ను ప్రతి అక్షరానికి జరుపుకునే ఆటోమేటిక్ సౌలభ్యాన్ని కలిగి ఉంటుంది, వరుసలు మార్చేటప్పుడు, ప్రత్యేక స్థానంలో టైపు చేయవలసి వచ్చునప్పుడు మాన్యువల్ గా జరుపుకోనే సౌకర్యం ఉంటుంది
మీర్ తురాబ్ అలీ ఖాన్, సాలార్ జంగ్ I

మీర్ తురాబ్ అలీ ఖాన్, సాలార్ జంగ్ I (1829–1883) హైదరాబాద్ రాష్ట్రానికి చెందిన రాజకీయవేత్త, హైదరాబాద్ రాజ్య దివాన్. హైదరాబాద్ రాజ్యానికి దివాన్లుగా పనిచేసిన వారందరిలోకీ గొప్పవానిగా సుప్రసిద్ధుడు. నిజాం పాలకులు ఆయనకు సాలార్ జంగ్ అన్న బిరుదు ఇవ్వగా, బ్రిటీష్ వారు సర్ బిరుదాన్ని ఇచ్చారు. వెరసి సర్ సాలార్ జంగ్ గా ఆయన సుప్రసిద్ధి పొందారు. ఆయన వంశానికే చెందిన, హైదరాబాద్ రాజ్య దివానులైన ముగ్గురు సాలార్ జంగ్ లలో ఈయన మొదటివారు. సాధారణ ప్రజానీకం ఆయనను నవాబ్ సాహెబ్ గా పిలిచేవారు.నాలుగవ నిజాం నసిర్ ఉద్దులా(1829-57) కాలంలో ప్రధానిగా బాధ్యతలు స్వీకరించిన మొదటి సాలార్ జంగ్, 5 వ నిజాం అప్జల్ ఉద్దులా(1857-69) మరణానంతరం పసిపిల్లవాడైన ఆరవ నిజాం మహబూబ్ అలీఖాన్ కు పద్నాలుగేళ్ళ పాటు మంత్రిత్వం నెరపారు. తరాలుగా రాజ్యంలో బ్రిటీష్ ప్రతినిధి అయిన రెసిడెంట్, భారతదేశంలో బ్రిటీష్ పరిపాలన నెరపే వైశ్రాయ్/గవర్నర్ జనరల్ ల మాటకు ఎదురు లేని హైదరాబాద్ రాజ్యంలో మొదటి సాలార్ జంగ్ మాత్రం దృఢమైన వ్యక్తిత్వంతో తనకు ఇష్టంవచ్చిన సంస్కరణలు అమలుచేశారు. ప్రభుత్వంలో ఏర్పడిన అస్తవ్యస్త పరిస్థితులు, అలసత్వం చక్కదిద్దుతూ పాలనాపరమైన సంస్కరణలకు నాంది పలికారు. మొత్తం ప్రభుత్వాన్ని తన పట్టులో నిలుపుకుని ప్రభావశీలమైన కృషిచేశారు. మీర్ తురాబ్ అలీ ఖాన్ బీజాపూర్ లో 1829 సంవత్సరంలో ఉన్నత ముస్లిం కుటుంబంలో జన్మించారు. ఆయన వంశం తొలినాళ్ళ నుంచి భారతీయ రాజకీయాల్లో ప్రముఖమైనది
శ్రీ దామోదరం సంజీవయ్య థర్మల్ పవర్ స్టేషన్

శ్రీ దామోదరం సంజీవయ్య థర్మల్ పవర్ స్టేషన్ కృష్ణపట్నం నకు దగ్గరగా, నెల్లూరు నగరానికి 23 దూరంలో నేలటూరు గ్రామంలో ఉన్నది. The power plant is one of the coal-based power plants of Andhra Pradesh Power Development Company Limited (APPDCL). It is the Special Purpose Vehicle (SPV), a joint venture company of APGENCO (with 50% equity) and IL AND FS (50% equity) partnership. The proposed capacity of plant is 1600 MW. The project is under construction and likely to be completed by the end of 2014. The Power station is designed for blended coal in the ratio of 70% washed domestic coal from Talcher Coalfield to 30% imported coal. Sea water is proposed for cooling purpose and potable water by desalination. Krishnapatnam port (about 5 km from site) will cater to the requirement of importing heavy machinery and both domestic & imported coal of 3.5 and 1.5 million tons per annum respectively. EPC contract for the main plant has been awarded to BHEL, L&T and Tata Projects Limited during July,2008 and for BOP during February 2009. The estimated complete cost of project is about Rs 8432/- Crores
అఖండ సౌభాగ్యవతి

అఖండ సౌభాగ్యవతి 1983 ఆగస్టు 25న విడుదలైన తెలుగు డబ్బింగ్ సినిమా. కె.పి.ఆర్.పిక్చర్స్ పతాకం కింద అట్ల బ్రహ్మారెడ్ది నిర్మించిన ఈ సినిమాకు శాంతిలాల్ సోని దర్శకత్వం వహించాడు. విజయ్ అరోరా, హరితా దేవి, బేబీ సుపర్ణ ఆనంద్ లు ముఖ్య తారాగణంగా నటించిన ఈ సినిమాకు బి. గోపాలం సంగీతాన్నందించాడు.
కుమారిముత్తు

కుమారిముత్తు తమిళ సినిమా హాస్యనటుడు, డి.ఎం.కె పార్టీ నాయకుడు.  తనదైన నటనతో సినీఅభిమానులను ఆకట్టుకున్న ఆయన దాదాపు 50కి పైగా సినిమాల్లో నటించారు. ప్రత్యేక మేనరిజంతో, తనదైన నవ్వుతో పలు సినిమాల్లో హాస్యాన్ని పండించారు. 'ఇదు నమ్మ ఆలు', 'సహదేవన్ మహదేవన్' 'ఒరు ఊర్ల ఒరు రాజకుమారి, 'మరుమగన్' సినిమాలు ఆయన కెరియర్లో ప్రధానమైనవిగా నిలిచాయి. మూడు దశాబ్దాల పాటు సినీరంగానికి సేవలందించిన కుమారిముత్తు ద్రవిడ మున్నేట్ర కజగం పార్టీ సభ్యుడిగా తమిళనాట రాజకీయాల్లోకి ప్రవేశించారు. ఆయన రంగస్థలం నుంచి సినిమా రంగానికి పరిచయం అయిన నటుడు. ఈయన సొంత ఊరు కన్యాకుమారి జిల్లా,కాట్టుప్పుదురై గ్రామం. ఆయన నటుడు నంబిరాజన్, దర్శకుడు కేఎం.బాలక్రిష్ణన్‌ల తమ్ముడు. 1964లో నగేశ్ నటించిన పోయ్‌సొల్లాదే చిత్రం ద్వారా చిత్ర రంగప్రవేశం చేసిన కుమరిముత్తు తమిళంతో పాటు తెలుగు, కన్నడం,మలయాళం భాషల్లో వెయ్యికి పైగా చిత్రాల్లో నటించారు
యూసుఫ్ బీ

యూసుఫ్ బీ తెలంగాణ ప్రాంతానికి చెందిన మావోయిస్ట్. మెదక్ జిల్లా దౌల్తాబాద్ మండలం మాచిన్‌పల్లి ఇమె స్వగ్రామం. సోనీ, భాగ్యక్క, మునీబీ వంటి పేర్లతో ఉద్యమ జీవితాన్ని గడిపింది. పదహారు సంవత్సరాల వయసులోనే ప్రజా ఉద్యమాల పట్ల ఆకర్షితురాలై అజ్ఞాతంలోకి వెళ్ళిపోయింది. 1993లో ఇందుప్రియాల్ దళ సభ్యురాలుగా ఉద్యమజీవితాన్ని ప్రారంభించింది. 2001లో దళ కమాండర్‌గా బాధ్యతలు స్వీకరించింది. 2002లో నల్లమల్ల మావోయిస్ట్ విభాగానికి బదిలీ అయింది. తరువాత మావోయిస్ట్ ఆంధ్రా-ఒడిశా బోర్డర్ కార్యదర్శిగా, తెలంగాణ-ఛత్తీస్‌గఢ్ ఏరియా మావోయిస్ట్ కమిటీ కార్యదర్శిగా పనిచేసింది. ఇమెపై ప్రభుత్వం ఐదు లక్షల రివార్డు ప్రకటించింది. ఇరవై మూడు సంవత్సరాలు అజ్ఞాత జీవితాన్ని గడిపిన భాగ్యక్క 2016 మార్చి 1 వ తేది ఛత్తీస్‌గడ్‌లోని బీజాపూర్ జిల్లా పామేడు పోలీస్ స్టేషన్ పరిధిలోని బొట్టెంతోంగు గ్రామ సమీపంలోని అటవీ ప్రాంతంలో జరిగిన పోలీస్ ఎదురు కాల్పుల్లో మరణించింది. యూసుఫ్ బీ తన సహచర ఉద్యమకారుడైన గొట్టిముక్కల రమేశ్‌ను వివాహం చేసుకుంది. రమేశ్ ఉద్యమంలో లచ్చన్నగా చలామణి అయ్యాడు
సోవియట్ లాండ్ నెహ్రూ అవార్డు

సోవియట్ లాండ్ నెహ్రూ అవార్డు, స్నేహ శాంతుల కోసం అత్యున్నత సేవలనందించిన భారతీయులకు ప్రదానం చేయబడింది. ఈ అవార్డును ఇండో సోవియట్ సంబంధాలలో భాగంగా సోవియట్ లాండ్ పక్షపత్రిక జవహర్ లాల్ నెహ్రూ సంస్మరణార్థం నెలకొల్పింది. ఈ అవార్డు ప్రతిష్ఠాత్మకమైన పురస్కారంగా పరిగణించబడింది.
రుక్మిణీ కల్యాణము (సినిమా)

రుక్మిణీ హరన్ లేదా రుక్మిణీ కల్యాణము 1937, జూలై 5న విడుదలైన తెలుగు డబ్బింగ్ సినిమా. విభూతి దాస్ దర్శకత్వం వహించిన ఈ చిత్రంలో కె. రఘురామయ్య, జె.వి. రెడ్డి, నిడుముక్కల సుబ్బారావు, ఎ. వి. సుబ్బారావు, శాంతకుమారి, రమాదేవి తదితరులు నటించగా, పి. మునుస్వామి సంగీతం అందించాడు.
బి. వి. ప్రసాద్

బి. వి. ప్రసాద్ (పూర్తిపేరు బార్ల వెంకట వరప్రసాద్) ప్రముఖ తెలుగు దర్శకుడు. మట్టిలో మాణిక్యం (1971) చిత్రానికి గాను ఇతనికి ఉత్తమ తెలుగు చిత్రంగా భారత జాతీయ చలనచిత్ర పురస్కారం లభించింది. ఇంటర్నెట్ మూవీ డేటాబేసు లో బి. వి. ప్రసాద్ పేజీ
రే టామ్లిన్‌సన్

రేమండ్ సామ్యూల్ టామ్లిన్‌సన్ (1941 ఏప్రిల్ 23 – 2016 మార్చి 5) అమెరికన్ కంప్యూటర్ ప్రోగ్రామర్. ఒక నెట్ వర్క్ నుంచి మరో నెట్‌వర్క్ కు సందేశాల బట్వాడా సాధ్యాసాధ్యాలపై ఆయన అనేక ప్రయోగాలు చేసారు. 1971లో బోస్టన్ లో తాను పని చేస్తున్న సంస్థలోని సహోద్యోగికి మొట్టమొదటి సారిగా ఎలక్రానిక్ మెయిల్ విజయవంతంగా పంపారు. మెయిల్ ఐడీలో కీలక గుర్తు అయిన @ ను మొదటిసారి వినియోగించింది కూడా ఆయనే. మొదట బోల్ట్, బెరానెక్ అండ్ న్యూమన్ సంస్థల్లో ప్రోగ్రామర్ గా పనిచేసిన ఆయన ఆర్పానెట్ సంస్థలో చేరిన తర్వాత ఈ మెయిల్ డెవలప్ మెంట్ ప్రాజెక్టును మరింత ముందుకు తీసుకెళ్లారు.  ఆయన 1941, ఏప్రిల్ 23న న్యూయార్క్ లో జన్మించారు. ఇంటర్నెట్ వ్యాప్తికి విశేష కృషి చేసినందుకుగానూ రాయ్ టామ్లిన్‌సన్ 2012లో 'ఇంటర్నెట్ హాల్ ఆఫ్ ఫేమ్' గా గుర్తింపుపొందారు. మెయిల్ ఐడీలో కీలక గుర్తు(సింబల్)అయిన @ ను మొదటిసారి వినియోగించికూడా ఆయనే. మొదట బోల్ట్, బెరానెక్ అండ్ న్యూమన్ సంస్థల్లో ప్రోగ్రామర్ గా పనిచేసిన ఆయన ఆర్పానెట్ సంస్థలో చేరిన తర్వాత ఈ మెయిల్ డెవలప్ మెంట్ ప్రాజెక్టును మరింత ముందుకు తీసుకెళ్లారు.
వీరభద్ర స్వామి దేవాలయం,లేపాక్షి

వీరభద్రస్వామి దేవాలయం భారతదేశంలోని ఆంధ్రప్రదేశ్ రాష్ట్రానికి చెందిన శ్రీ సత్యసాయి జిల్లాలో లేపాక్షి వద్ద ఉంది. దీనిని 16వ శతాబ్దంలో నిర్మించబడింది. విజయనగర సామ్రాజ్యాధిపతుల నిర్మాణ శైలిలో ఈ ఆలయ నిర్మాణం జరిగింది. నిర్మాణంలో ముఖ్య పాత్ర పోషించిన విశ్వకర్మ బ్రాహ్మణుల అద్భుతమైన కళా చాతుర్యానికి గొప్ప ఉదాహరణ ఈ ఆలయం. ఈ ఆలయం అధ్బుతమైన మండపాలతో అలాగే శిల్పకళా వైశిష్ట్యంతో అలరారుతూ ఉంటుంది. దక్షిణ భారతదేశంలో అత్యంత ప్రసిద్ధి చెందిన ఈ ఆలయానికి ప్రతి సంవత్సరం దేశం నలుమూలల నుండి అనేకమైన భక్తులు తరలి వస్తుంటారు. ఈ ఆలయంలో కొలువై ఉన్న దేవుడు వీరభద్ర స్వామి. ఈ దేవాలయంలో ఫ్రెస్కో చిత్రాలలో కాంతివంతమైన రంగుల అలంకరణలతో కూడుకొని ఉన్న రాముడు, కృష్ణుడు పురాణ గాథలకు సంబంధించినవి ఉన్నాయి. అచట పెద్ద నంది విగ్రహం దేవాలయానికి సుమారు 200 మీటర్ల దూరంలో ఏకరాతితో చెక్కబడి ఉంది. ఈ విగ్రహం ప్రపంచంలోని అతి పెద్ద విగ్రహాలలో ఒకటిగా అలరాలుతుంది. ఇక్కడ వున్న వీరభద్ర స్వామి దేవాలయం (లేపాక్షి) నంది ప్రధాన పర్యాటక ఆకర్షణలు. ఇది యునెస్కో ప్రపంచ వారసత్వ ప్రదేశంగా "లేపాక్షి వారసత్వ కట్టడాల సముదాయా" నికి గుర్తింపు పొందడానికి ఆంధ్రప్రదేశ్ ప్రభుత్వం చొరవ తీసుకుంది
వి. ఎన్. ఆదిత్య

'వి. ఎన్. ఆదిత్య' ఒక తెలుగు సినీ దర్శకుడు, రచయిత, నిర్మాత. ఈయన పలు విజయవంతమైన చిత్రాలను రూపొందించారు. 1972 ఏప్రిల్ 30న ఏలూరులో జన్మించాడు. ఇతడి చిన్నతనంలో వీరి నాన్నగారి ఉద్యోగరీత్యా చాలా వూళ్ళు తిరిగారు, నాన్నగారు స్టేట్ బాంక్ లో పనిచేసే వారు. ఇతడికి చాలా కాలం తెలీనిదీ, ఇతడు సినిమా రంగంలోకి వచ్చాకనే తెలిసిందీ ఏమిటంటే.. ఇతడి నాన్న గారికి ఆయన చిన్నతనంలోనే ఆదుర్తి సుబ్బారావు గారి వద్ద అసిస్టెంటుగా పనిచేసే అవకాశం వచ్చిందనీ, కానీ వీరి తాత గారు ఒప్పుకోకపోవడం వల్ల ఆయన సినిమా రంగానికి వెళ్ళలేక పోయారనీ! అలానే ఇతడి అమ్మ వాళ్ళు భీమవరంలో ఉండగా, సింగీతం శ్రీనివాసరావు గారి మరదలు (ఆయన భార్య చెల్లెలు) గారింట్లో అద్దెకి వుండేవారట. వాళ్ళిద్దరూ బాగా ఫ్రెండ్స్ అట. అలానే సింగీతం గారి పెళ్ళికూడా భీమవరంలోనే జరిగిందట. అంటే ఇతడు పుట్టకముందే అమ్మకీ నాన్నకీ కొద్లో గొప్పో సినిమా రంగానికి చెందిన వాళ్ళతో పరిచయాలున్నాయన్న మాట
బొమ్ములూరు (గుడివాడ)

బొమ్ములూరు , కృష్ణా జిల్లా, గుడివాడ మండలానికి చెందిన గ్రామం.ఇది మండల కేంద్రమైన గుడివాడ నుండి 4 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 699 ఇళ్లతో, 2332 జనాభాతో 241 హెక్టార్లలో విస్తరించి ఉంది. గ్రామంలో మగవారి సంఖ్య 1159, ఆడవారి సంఖ్య 1173. షెడ్యూల్డ్ కులాల సంఖ్య 1016 కాగా షెడ్యూల్డ్ తెగల సంఖ్య 21. గ్రామ జనగణన లొకేషన్ కోడ్ 589458. గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది.బాలబడి, మాధ్యమిక పాఠశాల‌లు గుడివాడలో ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల గుడివాడలో ఉన్నాయి. సమీప వైద్య కళాశాల విజయవాడలోను, మేనేజిమెంటు కళాశాల, పాలీటెక్నిక్‌లు గుడివాడలోనూ ఉన్నాయి
అద్దాలమేడ (1964 సినిమా)

అద్దాలమేడ 1964 ఫిబ్రవరి 29న విడుదలైన తెలుగు డబ్బింగ్ సినిమా. 1962లో విడుదలైన కన్నడి మాలిగై అనే సినిమా దీనికి మాతృక. స్వామి మహేష్ దర్శకత్వంలో వచ్చిన ఈ చిత్రం లో చిత్తూరు నాగయ్య, ఎం. ఆర్. రాధా మున్నగు వారు నటించిన ఈ చిత్రానికి సంగీతం మారెళ్ల రంగారావు సమకూర్చారు. ఎస్టేట్ జమీందార్ కరుణాకరం పిల్లలు లేని లోటుతో ఆ ఊరికంతా తానే పెద్దయి గౌరవంగా పెరుగుతుంటాడు. రత్నం అతని ఎస్టేటులో మేనేజర్‌గా నమ్మకంగా పనిచేస్తూ ఉంటాడు. కానీ అతని స్నేహితుడు డాక్టర్ మనోహర్ సహవాసంవల్ల అతనికి త్రాగుడు, జూదం, వ్యభిచారం మొదలైన చెడు అలవాట్లన్నీ అబ్బుతాయి. ఒకసారి రత్నం ముసుగు మనిషి బారి నుండి రాణి అనే అమ్మాయిని కాపాడుతాడు. వారిద్దరూ ప్రేమించుకుంటారు. రాణి రత్నం వల్ల గర్భవతి అయ్యింది.
వడ్డీ రాజులు

(ప్రస్తుతం ఈ పేజీ ఖాళీగా ఉంది)
మంగిన వెంకటేశ్వరరావు

మంగిన వేంకటేశ్వరరావు (1928-2016) భారతీయ వ్యవసాయ శాస్త్రవేత్త, ప్లాంట్ బ్రీడరు, జెనెటిసిస్టు, అగ్రి బయోటెక్ ఫౌండేషన్ చైర్మన్. ఆయన ఆచార్య ఎన్.జి.రంగా వ్యవసాయ విశ్వవిద్యాలయానికి మాజీ వైస్ ఛాన్సలర్ గా కూడా పనిచేసారు. ఆయన ఇండియన్ కౌన్సిల్ ఆఫ్ అగ్రికల్చరల్ రీసెర్చి (ICAR) కు మాజీ డిప్యూటీ డైరక్టరుగా తన సేవలనందించారు. ఆయనకు నార్మాన్ బార్లాగ్ అవార్డు వచ్చింది. ఆయన భారత అత్యున్నత పురస్కారం అయిన పద్మశ్రీని 1999లో పొందారు. ఆయన జూన్ 21 1928న పశ్చిమ గోదావరి జిల్లా లోని పేరుపాలెంలో జన్మించారు. మాస్టర్స్ డిగ్రీ పొందిన తరువాత ఆయన పుర్దూ విశ్వవిద్యాలయంలో ప్లాంట్ బ్రీడింగ్, జెనిటిక్స్ అంరియు ప్లాంట్ పాథాలజీ అనే అంశాలపై పరిశోధనలు డాక్టరల్ డిగ్రీ కొరకు చేసారు. ఆయన ఇండియన్ కౌన్సిల్ ఆఫ్ అగ్రికల్చరల్ రీసెర్చి (ICAR) కు 196లో అసిస్టెంట్ గోధుమ బ్రీడార్ గా ఉద్యోగ ప్రస్థానం ప్రారంభించారు. ఆయన గోధుమ పరిశోధనలపై నిమగ్నమై 1958 లో అసిస్టెంట్ ప్రొఫెసరుగా బాధ్యతలు నిర్వహించారు. 1966లో ఆయన జెన్‌టెటిసిస్టుగా పదోన్నతి పొంది సీనియర్ జెనెటిసిస్టుగా బాధ్యతలు నిర్వహించారు
నోబెల్ బహుమతి పొందిన స్త్రీలు

1901 నుంచి నోబెల్ బహుమతులను ప్రకటిస్తున్నారు. నేటివరకు వివిధ రంగాల్లో విశేష కృషి చేసిన వారికి 867 అవార్డులు ఇచ్చారు. మొత్తం అవార్డుల్లో మహిళలకు లభించినవి 46 మాత్రమే. 1964లో బ్రిటీష్‌ కెమిస్ట్‌ డొర్తి క్రోఫూట్‌ హాడ్కిన్‌ కెమిస్ట్రీలో నోబెల్‌ను పొందిన తర్వాత 50 ఏళ్లకు మలాలా ఎంపికైంది. నోబెల్ బహుమతులను స్వీడన్‌కు చెందిన ప్రఖ్యాత శాస్త్రవేత్త ఆల్‌ఫ్రెడ్ నోబెల్ పేరు మీద ఏర్పాటు చేశారు. 1833 అక్టోబరు 21లో ఆల్‌ఫ్రెడ్ నోబెల్ జన్మించారు. ఆయన 355 ఆవిష్కరణలు చేశారు. అందులో అత్యంత ప్రధానమైంది డైనమైట్. నోబెల్ 1895లో రాసిన వీలునామా ప్రకారం ఈ బహుమతులను ఇస్తున్నారు. మానవాళి అభివృద్ధికి విశేష కృషి చేసిన వ్యక్తులకు ఐదు రంగాల్లో బహుమతులు ఇవ్వాలని వీలునామాలో రాసి 1896 డిసెంబరు 10లో నోబెల్ మరణించారు. ఆయన పేర్కొన్న ఐదు విభాగాలు భౌతిక శాస్త్రం, రసాయనశాస్త్రం, వైద్యశాస్త్రం లేదా ఫిజియాలజీ, సాహిత్యం, శాంతి. నోబెల్ బహుమతులను తొలిసారి 1901లో ప్రదానం చేశారు
సంవృత తాలవ్య ఓష్ఠ్య అచ్చు

ఈ అచ్చు సంవృతం, అంటే చాలా వరకు నోరు మూసి ఉంటుంది. పలికినప్పుడు నాలిక నోటీలో పళ్ళపై భాగంలో ఉంచటంతో శబ్దం వస్తుంది, కాబట్టి ఇది తాలవ్యం. ఓష్ఠ్యం కనుక పెదవులు గుండ్రంగా తిరగవలిసి ఉంది. IPAలో y అక్షరంతో గుర్తింపబడుతుంది. ఈ అచ్చు కొన్ని ఐరొపా (జర్మన్, తర్కీ) భాషలలో üగా కనిపిస్తుంది, మరికొన్ని తూర్పు ఆసియా భాషలు అంగ్లీకరించినప్పుడు <iu> వాడుతారు. భారతదేశ భాషలలో ఇది సాధారణంగా కనబడదు.
అర్థసంవృత తాలవ్య నిర్యోష్ఠ్య అచ్చు

ఈ అచ్చు అర్థ సంవృతం, అంటే నోరు సగం మూసి ఉంటుంది. పలికినప్పుడు నాలిక నోటీలో పళ్ళపై భాగంలో ఉంచటంతో శబ్దం వస్తుంది, కాబట్టి ఇది తాలవ్యం. నిర్యోష్ఠ్యం కనుక పెదవులు గుండ్రంగా తిరగనవసరంలేదు. IPAలో ⟨e⟩ అక్షరంతో గుర్తింపబడుతుంది. ఈ అచ్చు చాలా భాషలలో సాధరణంగా కనిపిస్తుంది. తెలుగులో దీని హ్రస్వ రూపం ఎ, దీర్ఘం ఏ.
అర్థసంవృత తాలవ్య ఓష్ఠ్య అచ్చు

ఈ అచ్చు అర్థ సంవృతం, అంటే నోరు సగం మూసి ఉంటుంది. పలికినప్పుడు నాలిక నోటీలో పళ్ళపై భాగంలో ఉంచటంతో శబ్దం వస్తుంది, కాబట్టి ఇది తాలవ్యం. ఓష్ఠ్యం కనుక పెదవులు గుండ్రంగా తిరగవలిసి ఉంది. IPAలో ⟨ø⟩ అక్షరంతో గుర్తింపబడుతుంది.
హెచ్.నరసింహయ్య

హెచ్.నరసింహయ్య సుప్రసిద్ధ విద్యావేత్త, హేతువాది. హెచ్. (హనుమంతప్ప) నరసింహయ్య (కన్నడ: ಹೆಚ್ ನರಸಿಂಹಯ್ಯ) హోసూరు నరసింహయ్యగా, డా.హెచ్.ఎన్‌గా ప్రజానీకానికి సుపరిచితుడు. ఈయన కర్ణాటక రాష్ట్రం, గౌరిబిదనూరు సమీపంలోని హోసూరులో జూన్ 6, 1921న హనుమంతప్ప, వెంకటమ్మ దంపతులకు ఒక బీద కుటుంబంలో జన్మించాడు. ఇతని తండ్రి హనుమంతప్ప వీధిబడిలో చదువు చెప్పే ఉపాధ్యాయుడు. తల్లి వెంకటమ్మ కూలి పని చేసుకుని బ్రతుకు సాగించిన వ్యక్తి. హెచ్.ఎన్. కుగ్రామంలో పుట్టి ఎన్నో అవరోధాలను ఎదుర్కొంటూ కూడా చదువులో ప్రతిభను కనపరిచాడు
త్రిభువన్‌దాస్ పటేల్

త్రిభువన్‌దాస్ కిషీభాయ్ పటేల్ (1903 అక్టోబరు 22 – 1994 జూన్ 3) స్వాతంత్ర్య సమరయోధుడు, రైతు ఉద్యమనాయకుడు. 1946లో కైరా జిల్లా పాల ఉత్పత్తిదారుల సహకార సంఘాన్ని నెలకొల్పి, తర్వాతి కాలంలో దాన్ని అమూల్ గా మార్చడంలో కీలకపాత్ర పోషించిన వ్యక్తిగా సుప్రఖ్యాతుడు. 1903 అక్టోబరు 22న గుజరాత్ లోని ఆనంద్ లో కిషీభాయ్ పటేల్ కుమారునిగా జన్మించారు. త్రిభువన్‌దాస్ పటేల్ సహాయ నిరాకరణ ఉద్యమం సందర్భంగా స్వాతంత్ర్య సమరంలో ప్రవేశిస్తూనే మహాత్మా గాంధీ, సర్దార్ వల్లభాయ్ పటేల్ ల అనుచరునిగా ప్రవేశించారు. భారత జాతీయ కాంగ్రెస్ నిర్వహించిన పలు ఉద్యమాలు, రాజకీయ ఆందోళనల్లో భాగంగా 1930, 1935, 1942 సంవత్సరాల్లో కారాగారం పాలయ్యారు. 1940ల నాటికి వల్లభ్ భాయి పటేల్ మార్గనిర్దేశంలో ఖేడా జిల్లా రైతులతో కలిసి వివిధ ఉద్యమాల్లో పనిచేయడం ప్రారంభించారు. 1947 నాటికి కైరా జిల్లా పాల ఉత్పత్తిదారుల సహకార సంఘాన్ని ఏర్పరిచి, పాల రైతులు దళారీలు, మధ్యవర్తులైన వ్యాపారుల బారిన పడకుండా స్వయం సమృద్ధి సాధించేలా కృషిచేయడం ప్రారంభించారు. విదేశాల్లో డైరీ ఇంజనీరింగ్ భారత ప్రభుత్వం అందించిన స్కాలర్షిప్ తో చదువుకుని భారతదేశం తిరిగివచ్చిన వర్గీస్ కురియన్ అనే యువ ఇంజనీరు త్రిభువన్ దాస్ పటేల్ గ్రామంలోనే ప్రభుత్వ శాఖలో పనిచేసేవారు. ఆయన ప్రతిభను గుర్తించి ప్రభుత్వోద్యోగం మానుకుని వెళ్తున్న సమయంలో తమ సంఘానికి పనిచేయమని ఉద్యోగమిచ్చారు. ఆ క్రమంలో వారిద్దరి నేతృత్వం అమూల్ సంస్థ ఏర్పాటుకు తద్వారా భారతదేశంలో శ్వేత విప్లవానికి నాంది పలికింది. త్రిభువన్‌దాస్ పటేల్ 1963లో సామాజిక నాయకత్వం రంగంలో కృషికి గాను రామన్ మెగసెసే పురస్కారం, దారా నసెర్వాంజీ ఖురోడీ, వర్గీస్ కురియన్ లతో సంయుక్తంగా అందుకున్నారు., 1964లో భారత ప్రభుత్వం నుంచి పద్మ భూషణ్ పురస్కారం పొందారు
కోగంటి విజయలక్ష్మి

కోగంటి విజయలక్ష్మి ప్రముఖ నవలా రచయిత్రి. ఈమె 1946లో జూలై 29న జన్మించారు. ఈమె తండ్రి మాజీ మున్సిపల్‌ చైర్మన్‌ కోగంటి రాజబాపయ్య, తల్లి శకుంతలాదేవి. 40 ఏళ్లకు పైగా సాహితీవ్యాసంగాన్ని కొనసాగించిన ఈమె ఎన్నో నవలలు రాశారు. ఈమె ఆయుర్వేద వైద్యురాలు. ఈమె వివాహం చేసుకోలేదు. ఈమె వ్రాసిన కథలు వసుధ, పుస్తకం, కోకిల, వనిత, ఆంధ్రజ్యోతి, అంతరంగాలు తదితర పత్రికలలో ప్రచురింపబడ్డాయి. ఈమె తన 70వ యేట కృష్ణాజిల్లా గుడివాడలో 2016, మార్చి 10వ తేదీ గురువారం రాత్రి గుండెపోటుతో మరణించారు.
స్వెత్లానా అలెక్సీవిచ్‌

స్వెత్లానా అలెక్సీరోవ్నా అలెక్సీవిచ్(జననం 31 మే 1948) మనిషి స్వార్థపూరిత ఆలోచనల్లోంచి పుట్టుకొచ్చిన యుద్ధాలు, విపత్తులపై అక్షరాలతో గళమెత్తిన బెలారస్ రచయిత్రి. 2015 సంవత్సరానికి సాహిత్యరంగంలో ఆమెకు నోబెల్ బహుమతి లభించింది. బెలారస్ నుండి ఈ పురస్కారం పొందిన మొదటి మహిళ ఆమె. ప్రపంచ యుద్ధాల మొదలు..అంతర్యుద్ధాలు, విదేశీ యుద్ధాలు, కోట్లాది జనం ఉసురు తీసే రసాయన, అణు యుద్ధాలు దాకా.. ప్రతి రక్తసిక్త రణ సందర్భాన్నీ పదునుగా విమర్శించినందుకుగాను, స్వెత్లానా సుదీర్ఘ కాలం పాటు మాతృదేశానికి దూరం కావాల్సి వచ్చింది. ఆమె సోవియట్ యూనియన్‌లోని ఉక్రెయిన్ ఎస్‌ఎస్‌ఆర్‌లోగల స్టానిస్లావ్‌లో మే 31, 1948 న జన్మించారు. ఆమె తండ్రి బెలారసియన్‌ కాగా, తల్లి ఉక్రేనియన్‌ జాతీయురాలు. కుటుంబంలోని ఈ మిశ్రమ సాంస్కృతిక వాతావరణం స్వెత్లానా వ్యక్తిత్వాన్ని భిన్నమైనదిగా మలిచింది. విద్యాభ్యాసం పూర్తయిన తరువాత అనేక చిన్న పత్రికల్లో జర్నలిస్టుగా పనిచేశారు
మే-బ్రిట్ మోసర్

మే-బ్రిట్ మోసర్ (జననం 1963 జనవరి 4) నార్వే దేశానికి చెందిన మనోవైజ్ఞానిక శాస్త్రవేత్త, న్యూరో సైంటిస్టు, నార్వే శాస్త్ర సాంకేతిక విశ్వవిద్యాలయానికి చెందిన సెంటర్ ఫర్ న్యూరల్ కాంప్యుటేషన్ విభాగంలో విభాగాధిపతిగా యున్నారు. మనిషి మెదడు ఎలా దిశానిర్దేశం చేసుకుంటుందన్న అంశాన్ని వివరించిన ఆమె బ్రిటిష్-అమెరికన్ శాస్త్రవేత్త జాన్ ఓ కీఫ్ (74), ఆమె భర్త అయిన ఎడ్వర్డ్ మోసర్ (52, తో పాటుగా 2014 ఏడాది వైద్యరంగ నోబెల్‌ను సంయుక్తంగా గెలుచుకున్నారు. అలాగే వైద్యరంగంలో నోబెల్‌ను గెలుచుకున్న 11వ మహిళగా మే-బ్రిట్ మోసర్ నిలిచారు. మే-బ్రిట్ మోసర్ 1963లో నార్వేలో జన్మించారు. ఆమె ప్రస్తుతం ట్రాన్డెయింలోని సెంటర్ ఫర్ న్యూరల్ కంప్యూటేషన్ లో పనిచేస్తున్నారు. ఆమె యూనివర్సిటీ ఆఫ్ ఓస్లోలో సైకాలజీ విద్యను అభ్యసించి, 1995లో న్యూరోఫిజియాలజీలో పి.హెచ్.డీ పట్టాను స్వీకరించారు. ఆమె 1996లో ట్రాన్డెయింలోని నార్వేజియన్ యూనివర్సిటీ ఆఫ్ సైన్స్ అండ్ టెక్నాలజీలో చేరక ముందు, యూనివర్సిటీ అఫ్ ఎడింబర్గ్ లో పోస్ట్ డాక్టోరల్ ఫెలోగా, లండన్ యూనివర్సిటీ కాలేజీలో ప్రత్యేక పరిశోధకురాలుగా ఉన్నారు. మే-బ్రిట్ మోసర్, 2000లో న్యూరోసైన్స్ విభాగంలో ప్రొఫెసర్ గా నియామకం పొందారు. ఆమె తన భర్త ఎడ్వర్డ్ మోసర్ తో కలసి పోస్ట్ డాక్టోరల్ ఫెలోషిప్ ను పూర్తిచేశారు. వారిద్దరూ అటుతర్వాత, యూనివర్సిటీ ఆఫ్ ఎడింబర్గ్ లో జాన్ ఓ కీఫ్ తో కలిసి పరిశోధనలు ప్రారంభించారు
షిరీన్ ఇబాదీ

షిరీన్ ఇబాదీ ఇరాన్ దేశస్థురాలు. ఈమె వృత్తిపరంగా న్యాయవాది. న్యాయాధిపతిగా, మానవహక్కుల కార్యకర్తగా, ఇరాన్ దేశంలో డిఫెండర్స్ ఆఫ్ హ్యూమన్ రైట్స్ అనే సంస్థ స్థాపించిన వ్యక్తిగా ఈమె ప్రసిద్ధురాలు. 2003 అక్టోబరు 10 లో ఈమెకు నోబెల్ శాంతి పురస్కారం ప్రకటించారు. ఈమె ప్రజాతంత్ర వ్యవస్థ, మానవ హక్కులు, మరీ ముఖ్యంగా స్త్రీ-బాలల-కాందశీకుల హక్కుల గురించి చేసిన పనికి గాను ఈ పురస్కారం అందుకున్నారు. ఈ పురస్కారం పొందిన మొదటి ఇరాన్ వ్యక్తిగా కూడా ఈమెకు గుర్తింపు ఉంది. 2009లో అప్పటి ఇరాన్ ప్రభుత్వం ఇబాదీ నోబెల్ బహుమతిని జప్తు చేసుకున్నట్టు ఆరోపణ వచ్చింది, అయితే ఇరాన్ ప్రభుత్వం ఈ ఆరోపణను అంగీకరించలేదు. ఈ ఆరోపణ నిజమైతే ఒక ప్రభుత్వం ద్వారా నోబెల్ బహుమతి లాక్కోవటమనేది ఇదే తొలిసారి. ఈమె టెహ్రాన్ లో నివాసముండేది కానీ జూన్ 2009 నుండి ఈమె అజ్ఞాతంగా యూకేలో ఉంటుంది. ప్రస్తుతమున్న ప్రభుత్వం ప్రభుత్వ వ్యతిరేకంగా ఇనదిస్తున్న ప్రజలపై అణిచివేత ధోరణి కొనసాగించడమే ఇందుకు కారణం. 2004లో ఫోర్బ్స్ ఈమెను ప్రపంచంలోనే అతిశక్తివంతులైన 100 మహిళలలో" ఒకరిగా గుర్తించింది. "అన్ని కాలాలలో శక్తివంతులైన 100 మహిళల" జాబితాలో కూడా ఈమె పేరు చేర్చబడింది
హెర్టా ముల్లర్

హెర్టా ముల్లర్ (జననం. 17 ఆగస్టు 1953) రొమానియాలో పుట్టి జెర్మనీ పౌరసత్వం పొందిన నవలా రచయిత్రి. ఈమె కవయిత్రి కూడా. ఎన్నో వ్యాసాలు వ్రాసారు. 2009లో సాహిత్య నోబెల్ బహుమతి పొందారు. రొమానియాలో టిమిశ్ కౌంటిలోని నిట్చిడార్ఫ్ లో పుట్టారు. ఈమె మాతృభాష జర్మన్. ఈమె 1990ల లోనే ప్రపంచ ప్రసిద్ధి పొందారు, దాదాపు ఇరవై భాషలలో ఈమె రచనలు అనువదించబడ్డాయి.
తవాకెల్ కర్మన్

తవాకెల్ కర్మన్ దిద్దుబాటు (అరబ్బీ: توكل عبد السلام خالد كرمان‎ తవాకెల్ ఉస్ - సలం కర్మన్ రోమన్‌లో " తవాకుల్ "  తవాకెల్ అని కూడా అంటారు.) (1979 ఫిబ్రవరి 7న జన్మించింది.) తవాకెల్ యేమన్ పత్రికావిలేఖరి, రాజకీయవాది, " అల్- ఇస్లాహ్ (యేమన్)" అనే రాజకీయ పార్టీ, యేమన్ మానవహక్కుల సభ్యురాలు. " వుమెన్ జర్నలిస్ట్ వితౌట్ చైంస్ " (2005లో స్థాపించబడిన ఈ సంస్థ స్థాపనసభ్యులలో ఆమె ఒకరు) కు ఆమె నాయకత్వం వహించింది.  అరబ్ విప్లవంలో భాగంగా మొదలైన యేమన్ విప్లవంలో ఆమె పాల్గొని అంతర్జాతీయ స్థాయిలో గుర్తించబడింది. 2011 నోబెల్ బహుమతి శాంతి పురస్కారం అందుకున్నవారిలో ఆమె ఒకరుగా ఉంది. ఈ బహుమతి అందుకుని ఆమె యేమని మొదటి నోబెల్ బహుమతి అందుకున్న వ్యక్తిగా, మొదటి అరబ్ స్త్రీగా, నోబెల్ బహుమతి అందుకున్న రెండవ ముస్లిం స్త్రీ, చిన్నవయసులో నోబెల్ బహుమతి అందుకున్న వారిలో ద్వీతీయస్థానం పొందిన వ్యక్తిగా గుర్తించబడింది. 2005 నుండి కర్మన్ పత్రికావిలేఖరిగా ప్రాముఖ్యత సంతరించుకుంది. నోబెల్ పురస్కార గ్రహీత తవాకెల్ కర్మన్ 1979 ఫిబ్రవరి 7న యెమన్ లోని తైజ్ గవర్నరేట్ లోని మెఖ్లఫ్‌లో జన్మించింది. అమే తైజ్ (యెమన్‌లో మూడవ పెద్ద నగరం) సమీపంలో పెరిగింది. తైజ్ యెమన్‌లోని సంప్రదాయ నగరంగా గుర్తించబడింది. ఆమె తైజ్‌లో విద్యాభ్యాసం పూర్తిచేసింది
రవిచంద్రన్ అశ్విన్

రవిచంద్రన్ అశ్విన్ ఒక భారతదేశ అంతర్జాతీయ క్రికెట్ క్రీడాకారుడు తను 17 సెప్టెంబర్ 1986లో జన్మించాడు. అశ్విన్ ఒక కుడి చేతి వాటం కలిగిన భాట్స్ మెన్ అంతే కాకుండా తను ఆఫ్ స్పిన్ బౌలింగ్ కూడా చేయగలడు. కావున రావిచంద్రన్ ఒక భారత ఆల్ రౌండర్ క్రికెట్ ఆటగాడు అశ్విన్ స్వదేశి ఆటగాడిగా తమిళనాడు జట్టులో ఆడినడు. అంతేకాకుండా ఐపిఎల్ లో పూణే జట్టుకి ఎంపికయ్యాడు అలాగే భారతదేశం తరుపున టెస్ట్ క్రికెట్లో అతి వేగంగా 50, 100, 150 వికెట్లు సాధించిన ఆటగాడిగా కుడా గుర్తింపు పొందాడు.
భారతీరాజా

భారతీరాజా ప్రముఖ తమిళ సినిమా దర్శకుడు. ఇతడు దర్శకత్వం వహించిన సీతాకోకచిలుక సినిమాకు తెలుగులో ఉత్తమ చిత్రంగా భారత జాతీయ చలనచిత్ర పురస్కారంతో పాటు నంది ఉత్తమ దర్శకుడు అవార్డును గెలుచుకుంది. ఇతడు మంగమ్మగారి మనవడు చిత్రానికి కథను, పల్నాటి పౌరుషం చిత్రానికి స్క్రీన్‌ప్లేను అందించాడు.